Kathah objèk matématika, saupami himpunan wilangan lan fungsi, mameraken struktur bagéyan lebet. Sifat-sifat struktural objèk-objèk punika dipunslidhiki ing salebetipun pangkajian grup, glanggang, lapangan lan sistem abstrak sanèsipun, ingkang piyambakipun arupi objèk ugi. Pupunika arupi lapangan aljabar abstrak. Satunggiling konsèp wigatos ing mriki inggih punika vèktor, dipun dadosaken umum dados ruwang vèktor, lan dipunkaji ing salebetipun aljabar linéar. Pangkajian vèktor madhuaken tiga wewengkon dhasar matématika: besaran, struktur, lan ruwang. Kalkulus vèktor miyaraken lapangan punika dhumateng salebetipun wewengkon dhasar kasekawan, inggih punika éwah-éwahan. Kalkulus tensor ngkaji kasetangkupan lan prilaku vèktor ingkang dipunrotasi. Sapérangan masalah kuna perkawis Kompas lan konstruksi garis lurus pungkasanipun kapecahaken déning Téori galois.